**Projektas**

**ŠILUTĖS RAJONO SAVIVALDYBĖS**

**TARYBA**

 **SPRENDIMAS**

**DĖL PRITARIMO DALYVAUTI PROJEKTE „JUKNAIČIŲ GYVENVIETĖS MAŽOS APIMTIES VIEŠOSIOS INFRASTRUKTŪROS ATNAUJINIMAS“**

2016 m. rugpjūčio 26 d. Nr. T1**-**

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014 - 2020 metų Lietuvos kaimo plėtros programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių: „Parama investicijos į visų rūšių mažos apimties infrastruktūrą“, „Parama investicijoms į kaimo kultūros ir gamtos paveldą, kraštovaizdį“ projekto įgyvendinimo taisyklėmis, patvirtintomis Lietuvos Respublikos žemės ūkio ministro 2016 m. liepos 1 d. įsakymu Nr. 3D-403, atsižvelgdama į Regioninės plėtros departamento prie VRM Klaipėdos apskrities skyriaus 2016 m. liepos 15 d raštą Nr. 51/3D - 132 „Dėl kvietimo teikti projektinius pasiūlymus Klaipėdos regiono projektų sąrašams sudaryti pagal priemonę „Pagrindinės paslaugos ir kaimų atnaujinimas kaimo vietovėse“, Šilutės rajono savivaldybės taryba

n u s p r e n d ž i a:

1. Pritarti dalyvauti projekte „Juknaičių gyvenvietės mažos apimties viešosios infrastruktūros atnaujinimas“.
2. Prisidėti prie projekto finansavimo ne mažiau kaip 20 proc. visų tinkamų finansuoti projekto

išlaidų bei užtikrinti netinkamų finansuoti, tačiau šiam projektui įgyvendinti būtinų išlaidų apmokėjimą ir tinkamų finansuoti išlaidų dalį, kurių nepadengia projektui skiriamos finansavimo lėšos.

1. Papildyti Šilutės rajono savivaldybės tarybos 2016 m .kovo 31 d. sprendimu Nr. T1-283 pakeistą Šilutės rajono savivaldybės 2016-2018 m. strateginio veiklos planą „Investicijų pritraukimo ir verslo vystymo programą“ priemone 08.01.01.53 „Juknaičių gyvenvietės mažos apimties viešosios infrastruktūros atnaujinimas“.
2. Patvirtinti, kad projekte numatytos išlaidos nebuvo, nėra ir nebus finansuojamos iš kitų ES

fondų ir kitų viešųjų lėšų.

1. Užtikrinti projekto tęstinumą 5 metus po projekto įgyvendinimo pabaigos.
2. Įgalioti Šilutės rajono savivaldybės administracijos direktorių Sigitą Šeputį, o tarnybinių

komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti su projekto įgyvendinimu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Virgilijus Remigijus Živilė Vita Janina

Šeputis Pozingis Budrikas Targonskienė Stulgienė Valienė

2016-08- 2016-08-29 2016-08-29 2016-08-29 2016-08-29 2016-08-26

Parengė

Indrė Peteraitytė - Nausėdienė

2016-08-26

**ŠILUTĖS RAJONO SAVIVALDYBĖS ADMINISTRACIJOS**

**PLANAVIMO IR PLĖTROS SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO „ DĖL PRITARIMO DALYVAUTI PROJEKTE „JUKNAIČIŲ GYVENVIETĖS MAŽOS APIMTIES VIEŠOSIOS INFRASTRUKTŪROS ATNAUJINIMAS““**

2016 m. rugpjūčio 26 d.

Šilutė

1. **Parengto projekto tikslai ir uždaviniai.**

Pritarti projekto „Juknaičių gyvenvietės mažos apimties viešosios infrastruktūros atnaujinimas“ įgyvendinimui pagal 2014 – 2020 metų Lietuvos kaimo plėtros programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių „ Parama investicijoms į visų rūšių mažos apimties infrastruktūrą“ ir „ Parama investicijos į kaimo kultūros ir gamtos paveldą, kraštovaizdį“ projektų įgyvendinimo taisyklių aprašo reikalavimus. Šiuo projektu bus siekiama prisidėti prie horizontaliojo ir kompleksinio tikslų: 1) - šeštojo ES kaimo plėtros politikos prioriteto „ Skatinti socialinę įtrauktį, skurdo mažinimą ir ekonominę plėtrą kaimo vietovėse“ ir jo tikslinės srities „Vietos plėtros kaimo vietovėse skatinimas“ įgyvendinimo; 2) – trečiojo ES kaimo plėtros politikos horizontaliojo tikslo – „užtikrinti subalansuotą teritorinę kaimo ekonomikos ir bendruomenių plėtrą, kurti darbo vietas ir jas išlaikyti“ įgyvendinimo, 3 )antrojo ES kompleksinio tikslo „Aplinkos apsauga“ įgyvendinimo. Iš projekto lėšų leidžiamos veikos: visuomeninės paskirties pastatų atnaujinimas, inžinerinių statinių statybos darbai, nekilnojamojo turto pagerinimo statybos darbai, mažųjų architektūros elementų sukūrimas ir atnaujinimas, atvirų viešųjų erdvių sutvarkymas, viešųjų kultūros paveldo objektų tvarkyba, savivaldybių valdomoje žemėje esančių saugomų teritorijų, įskaitant gamtos paveldo objektus, vertybių išsaugojimas arba atkūrimas bei pritaikymas lankymui, gamtinių ir kultūrinių kraštovaizdžio elementų bei kraštovaizdžio kompleksų tvarkymo darbai.

1. **Kaip šiuo metu yra sureguliuoti projekte aptarti klausimai.**

2016 m. liepos 15 d raštu Nr. 51/3D – 132 gautas Regioninės plėtros departamento prie vidaus reikalų ministerijos Kvietimas Nr. 2016-8 teikti projektinius pasiūlymus dėl Regiono projektų įgyvendinimo pagal Lietuvos kaimo plėtros 2014 – 2020 m. programos priemonės „Pagrindinės paslaugos ir kaimų atnaujinimas kaimo vietovėse“. Projektinių pasiūlymų pateikimo Klaipėdos regiono plėtros tarybai terminas iki 2016-09-30.

Minėtas projektas, atsižvelgiant į taisyklių 13.10 punkto nuostatą, turi būti įtrauktas Šilutės savivaldybės strateginį plėtros planą. Siūloma įtraukti į strateginio veiklos plano (08) Investicijų pritraukimo ir verslo vystymo programą – 08.01.01.53 „Juknaičių gyvenvietės mažos apimties viešosios infrastruktūros atnaujinimas“.

1. **Kokių pozityvių rezultatų laukiama.**

Įgyvendinant projektą planuojama įgyvendinti pasirinktas remiamas veiklas. Šilutės rajono savivaldybėje vyko Saugų, Vainuto, Gardamo, Laučių, Juknaičių seniūnų ir bendruomenės pirmininkų pasitarimas. Buvo pristatytas projektas ir jo remiamos veiklos. Seniūnams buvo pavesta suorganizuoti bendruomenės pasitarimą ir konkrečiai nuspręsti, kas bus vykdoma projekto metu. Juknaičių bendruomenė nusprendė: suremontuoti laisvalaikio salę, esančią savarankiško gyvenimo namuose, sutvarkyti / pakeisti bendruomenės namų scenos grindis, užuolaidas, žiūrovų salės kėdes, pakeisti bažnyčios stogą ir langus, pakeisti trinkeles prie bendruomenės namų ir seniūnijos pastato, rekonstruoti geriamojo vandens sistemą bendruomenės namuose, atlikti darbus dėl takelių skaldos surišimo, kamerų įrengimas poilsio zonoje, apšvietimo įrengimas autobusų stotelėse, šaligatvio įrengimas nuo savarankiškų gyvenimo namų iki Rūtų gatvės, suremontuoti fontaną.

1. **Galimos neigiamos priimto projekto pasekmės ir kokių priemonių reiktų imtis, kad tokių pasekmių būtų išvengta.**

Nėra

1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

 Papildyti Šilutės rajono savivaldybės tarybos 2016 m .kovo 31 d. sprendimu Nr. T1-283 pakeistą Šilutės rajono savivaldybės 2016-2018 m. strateginio veiklos planą „Investicijų pritraukimo ir verslo vystymo programą“ priemone 08.01.01.53 „Juknaičių gyvenvietės mažos apimties viešosios infrastruktūros atnaujinimas“.

1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas.

1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Projekto finansuojama dalis sudaro 80 proc. visų tinkamų finansuoti projekto išlaidų. Numatoma projekto vertė iš viso 226 190,25Eur. ES struktūrų fondų lėšos – 180 952,2, planuojama Savivaldybės prisidėjimo dalis 45 238,05 Eur. (20 proc. tinkamų finansuoti išlaidų piniginiu įnašu).

1. **Projekto autorius ar autorių grupė.**

Planavimo ir plėtros skyriaus vyriausioji specialistė Indrė Peteraitytė – Nausėdienė

1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Juknaičių gyvenvietės mažos apimties viešosios infrastruktūros atnaujinimas.

1. **Kiti, autorių nuomone, reikalingi pagrindimai ir paaiškinimai.**

Nėra.

|  |
| --- |
| Planavimo ir plėtros skyriaus vyriausioji specialistė Indrė Peteraitytė - Nausėdienė  |